ഞാനും എന്റെ ഫ്രണ്ടുമെന്ന് നസ്രിയ ചിത്രങ്ങള് പകര്ത്തി ഫര്ഹാന് മലയാളികളുടെ പ്രിയപ്പെട്ട താരമാണ് നസ്രിയ നസീം. കുറുമ്ബും കുസൃതികളുമൊക്കെയായി മലയാളികള് ഒരു അനിയത്തിക്കുട്ടിയെന്ന പോലെ നെഞ്ചിലേറ്റുന്ന താരം. സോഷ്യല് മീഡിയയില് ഏറെ സജീവമായ നസ്രിയ ഇടയ്ക്കിടെ തന്റെ വിശേഷങ്ങളും ഫഹദിനൊപ്പമുള്ള ചിത്രങ്ങളുമെല്ലാം പങ്കുവയ്ക്കാറുണ്ട്. ഫ്രണ്ട്ഷിപ്പ് ഡേയോട് അനുബന്ധിച്ച് ഫഹദിനൊപ്പമുള്ള ചിത്രം പങ്കുവച്ചിരിക്കുകയാണ് നസ്രിയ. ഫഹദിന്റെ സഹോദരന് ഫര്ഹാന് ഫാസിലാണ് ചിത്രം പകര്ത്തിയിരിക്കുന്നത്. സര് ജി, ഞാന് നിങ്ങളുടെ വലിയൊരു ഫാനാണ് ഫഹദിനോട് നസ്രിയ തന്റെ ജീവിതത്തില് സംഭവിച്ച ഏറ്റവും നല്ല കാര്യങ്ങളിലൊന്ന് നസ്രിയ ജീവിതത്തിലേക്ക് വന്നതാണെന്ന് പലയാവര്ത്തി ഫഹദ് പറഞ്ഞിട്ടുണ്ട്. തന്റെ നേട്ടങ്ങള് എല്ലാം നസ്രിയ ജീവിതത്തിലേക്ക് വന്നതിനു ശേഷമാണെന്നും നസ്രിയ ഇല്ലായിരുന്നെങ്കില് ഇതൊന്നും താന് ഒറ്റക്ക് ചെയ്യില്ലായിരുന്നു എന്നും ഫഹദ് പറയുന്നു. അടുത്തിടെ സോഷ്യല് മീഡിയയില് പങ്കു വച്ച സുദീര്ഘമായ കുറിപ്പിലാണ് ജീവിതത്തിലെ നസ്രിയയുടെ സ്വാധീനത്തെ കുറിച്ച് ഫഹദ് മനസ്സു തുറന്നത്. എന്റെ ചെറിയ നേട്ടങ്ങള് പോലും ഞാന് നസ്രിയയുടെ ഒപ്പം ജീവിതം പങ്കിടാന് തുടങ്ങിയ ശേഷമാണ് ഉണ്ടായത്. ഇതൊന്നും ഞാന് ഒറ്റക്ക് ചെയ്യിലായിരുന്നു എന്നെനിക്ക് ഉറപ്പുണ്ട്. നസ്രിയക്ക് ഞങ്ങളുടെ കാര്യത്തില് ഉറപ്പ് തോന്നിയില്ലായിരുന്നെങ്കില് എന്റെ ജീവിതം എന്താകുമെന്ന് ഞാന് ആശ്ചര്യപ്പെടുന്നു. ബാംഗ്ലൂര് ഡേയ്സ് ഷൂട്ടിങ് സമയത്ത് നസ്രിയയെ പ്രൊപ്പോസ് ചെയ്തതും ഫഹദ് കുറിപ്പില് പറഞ്ഞു. ഒരു മോതിരത്തോടൊപ്പം കത്തു നല്കിയെന്നും, നസ്രിയ അതിനു ഒരു കൃത്യമായ മറുപടി നല്കിയില്ലെന്നും ഫഹദ് കുറിച്ചു. ബാംഗ്ലൂര് ഡെയ്സിന്റെ സമയത്ത് മൂന്ന് സിനിമകള് ഉണ്ടായിരുന്നെന്നും അതിനിടയില് നസ്രിയയോടൊപ്പം സമയം ചെലവഴിക്കുന്നതിന് ബാംഗ്ലൂര് ഡെയ്സിന്റെ സെറ്റില് എത്താന് ആഗ്രഹിച്ചിരുന്നെന്നും ഫഹദ് കുറിപ്പില് പറഞ്ഞു. എനിക്കൊപ്പം ജീവിക്കാന് തീരുമാനിച്ചതിനാല് നസ്രിയക്ക് ഒരുപാട് കാര്യങ്ങള് ജീവിതത്തില് വേണ്ടെന്നു വെക്കേണ്ടി വന്നിട്ടുണ്ട്. പക്ഷേ അത്തരം ചിന്തകളൊക്കെ എന്നെ അലട്ടിയിരുന്നപ്പോള് നസ്രിയയുടെ മറുപടി ഇങ്ങനെയായിരുന്നു, ഹലോ മെത്തേഡ് ആക്ടര്, നിങ്ങളാരാണെന്നാണ് നിങ്ങളുടെ വിചാരം? ലളിതമായ ഒരൊറ്റ ജീവിതമേ നമുക്കുള്ളു. അത് സ്വന്തം ഇഷ്ടത്തിന് ജീവിക്കുക. ഞങ്ങള് വിവാഹിതരായിട്ട് ഏഴ് വര്ഷമായി. ഇപ്പോഴും ഞാന് ടി.വിയുടെ റിമോട്ട് ബാത്ത് റൂമില് മറന്നു വയ്ക്കുമ്ബോള് നിങ്ങളാരാണെന്നാണ് നിങ്ങളുടെ വിചാരം? എന്ന ചോദ്യം നസ്രിയ ആവര്ത്തിക്കും. കഴിഞ്ഞ ഏഴു വര്ഷം എനിക്ക് ഞാന് അര്ഹിക്കുന്നതിലും കൂടുതല് ലഭിച്ചു. ഞങ്ങള് ഒന്നിച്ചു ജോലി ചെയ്യുന്നു, പരസ്പരം പിന്തുണയ്ക്കുന്നു, ഒന്നിച്ചു നില്ക്കുന്നു.